# Официален вестник C 204A/28 ю

| | ISSN 1977-0855 |
| --- | --- |
| Официален вестник
  на Европейския съюз | C 204A |
| | |
| Издание на български език | Информация и известия | Година 6028 юни 2017 г. |

ISSN 1977-0855

Официален вестник

на Европейския съюз

C 204A

Издание на български език

Информация и известия

Година 6028 юни 2017 г.

---

| Известие No | Съдържание | Страница |
| --- | --- | --- |
| | V   Становища |
| | АДМИНИСТРАТИВНИ ПРОЦЕДУРИ |
| | Европейска комисия |
| 2017/C 204 A/01 | Европейска служба за борба с измамите (OLAF) — Обявление за свободна длъжност на поста генерален директор (степен AD 15) — Брюксел — Назначаване на срочно нает служител — член 2, буква а) от Условията за работа на другите служители на Европейския съюз COM/2017/10373 | 1 |

Известие No

Съдържание

Страница

V   Становища

АДМИНИСТРАТИВНИ ПРОЦЕДУРИ

Европейска комисия

2017/C 204 A/01

Европейска служба за борба с измамите (OLAF) — Обявление за свободна длъжност на поста генерален директор (степен AD 15) — Брюксел — Назначаване на срочно нает служител — член 2, буква а) от Условията за работа на другите служители на Европейския съюз COM/2017/10373

1

---

| BG | |
| --- | --- |

BG

---

V Становища

АДМИНИСТРАТИВНИ ПРОЦЕДУРИ

Европейска комисия

| 28.6.2017 | BG | Официален вестник на Европейския съюз | CA 204/1 |
| --- | --- | --- | --- |

28.6.2017

BG

Официален вестник на Европейския съюз

CA 204/1

---

Европейска служба за борба с измамите (OLAF)

Обявление за свободна длъжност на поста „генерален директор“ (степен AD 15) — Брюксел

Назначаване на срочно нает служител — член 2, буква а) от Условията за работа на другите служители на Европейския съюз

COM/2017/10373

(2017/C 204 A/01)

Европейската комисия търси да назначи генерален директор на Европейската служба за борба с измамите (OLAF) като срочно нает служител за период от седем години.

За нас

Борбата с измамите и другите незаконни дейности, които засягат финансовите интереси на Европейския съюз, е от решаващо значение за доверието в европейския проект.

За тази цел OLAF, която е генерална дирекция на Европейската комисия, извършва разследвания по сигнали за извършени измами и други незаконни дейности, които засягат бюджета на Европейския съюз, и като цяло упражнява оперативните правомощия на Комисията в областта на защитата на финансовите интереси на Европейския съюз, предоставя подкрепа за държавите членки в борбата с измамите и подготвя законодателните и регулаторните инициативи от страна на Комисията в тази област.

Независимостта на генералния директор на OLAF при провеждането на разследвания е законово установена. Правомощията на OLAF за провеждането на независими разследвания обхващат всички институции и органи на ЕС, както и икономическите оператори, които са свързани с бюджета на ЕС в държавите членки или в трети държави.

Освен че провежда разследвания, по отношение на които разполага с пълна независимост, като всяка друга генерална дирекция на Комисията OLAF изготвя и представя политики в своята област на компетентност в рамките на политическите насоки на Комисията.

Изпълнението на разследващите функции на OLAF се наблюдава от надзорен съвет, съставен от петима независими членове, които не са служители на Комисията.

Целите и задачите на OLAF, както и нейното функциониране са уредени с Регламент (ЕС, Евратом) No 883/2013 на Европейския парламент и на Съвета (1).

Какво предлагаме

Генералният директор отговаря, при пълна независимост, за провежданите от OLAF разследвания.

Генералният директор докладва редовно на Европейския парламент, Съвета, Комисията и Сметната палата за констатациите в резултат на провежданите от Службата разследвания, както и за предприетите действия и срещнатите проблеми, като същевременно спазва поверителността на разследванията, законните права на засегнатите лица и информаторите, а при необходимост — и националните разпоредби, приложими при съдебни производства.

Всяка година, в контекста на годишния план за управлението, генералният директор определя приоритетите на политиката на Службата относно разследванията и преди да ги публикува, ги изпраща на Надзорния съвет.

Генералният директор периодично информира Надзорния съвет за дейностите на Службата, за изпълнението на разследващата ѝ функция и за предприетите последващи действия в резултат на разследванията, за да може Надзорният съвет да изпълнява функциите си и да оцени постигнатите в тази област резултати.

Освен това под надзора на комисаря, отговарящ за защитата на финансовите интереси на Европейския съюз, генералният директор ръководи участието на OLAF в изготвянето на стратегията на Комисията за борба с измамите. Той отговаря също така за помощта, която OLAF оказва на държавите членки, като предоставя възможности за тясно и редовно сътрудничество между техните компетентни органи с цел координация на дейностите, целящи защитата на финансовите интереси на Европейския съюз чрез създаването и разработването на методи за предотвратяване и борба с измамите.

Генералният директор ръководи OLAF в съответствие с нейните цели и задачи, както и с годишната оперативна работна програма, изготвена под негово ръководство.

Генералният директор отговаря за генерална дирекция с персонал от около 500 души, съставена от четири дирекции. Той управлява бюджет от около 80 милиона евро. Генералният директор подготвя и представя независим предварителен проектобюджет, чийто разпоредител с бюджетни кредити е той самият.

Съгласно член 17, параграф 1 от Регламент (ЕС, Евратом) No 883/2013 мандатът на генералния директор на OLAF е седем години и не може да бъде подновяван.

Какво търсим

Кандидатите следва:

| — | да притежават значителен професионален опит и доказан успех в областите, свързани с дейностите на OLAF; доказаните експертни познания или опит на висша съдебна или следователска длъжност ще се считат за предимство, както и опитът на международно равнище, |
| --- | --- |

—

да притежават значителен професионален опит и доказан успех в областите, свързани с дейностите на OLAF; доказаните експертни познания или опит на висша съдебна или следователска длъжност ще се считат за предимство, както и опитът на международно равнище,

| — | да демонстрират значителни ръководни и управленски постижения, както и умения за общуване на стратегически и вътрешни нива на управление, включващи управлението на големи екипи и финансови средства, |
| --- | --- |

—

да демонстрират значителни ръководни и управленски постижения, както и умения за общуване на стратегически и вътрешни нива на управление, включващи управлението на големи екипи и финансови средства,

| — | да познават отлично основните правни и практически въпроси, които могат да възникнат при борбата с измамите и наказателните производства в тази област, |
| --- | --- |

—

да познават отлично основните правни и практически въпроси, които могат да възникнат при борбата с измамите и наказателните производства в тази област,

| — | да бъдат изявени и динамични професионалисти, имащи точна преценка и висок идеен потенциал, способни да разработят ясна стратегическа визия за постигане на целите на OLAF, |
| --- | --- |

—

да бъдат изявени и динамични професионалисти, имащи точна преценка и висок идеен потенциал, способни да разработят ясна стратегическа визия за постигане на целите на OLAF,

| — | да притежават отлични умения за междуличностно взаимодействие, за вземане на решения, общуване и водене на преговори, както и да бъдат способни да създават основани на доверие работни отношения със заинтересованите страни, |
| --- | --- |

—

да притежават отлични умения за междуличностно взаимодействие, за вземане на решения, общуване и водене на преговори, както и да бъдат способни да създават основани на доверие работни отношения със заинтересованите страни,

| — | да бъдат способни да работят в сложна мултикултурна среда и да могат да мотивират и развиват работни екипи, така че да се разгръща пълният им потенциал, |
| --- | --- |

—

да бъдат способни да работят в сложна мултикултурна среда и да могат да мотивират и развиват работни екипи, така че да се разгръща пълният им потенциал,

| — | да докажат своето разбиране и ангажираност по отношение на независимостта и закрилата на основните права, необходими при осъществяването на разследващите функции, |
| --- | --- |

—

да докажат своето разбиране и ангажираност по отношение на независимостта и закрилата на основните права, необходими при осъществяването на разследващите функции,

| — | да познават отлично институционалната и правната рамка на Съюза. |
| --- | --- |

—

да познават отлично институционалната и правната рамка на Съюза.

Изисквания към кандидатите

| 1. | Кандидатите трябва да бъдат граждани на държава — членка на ЕС. |
| --- | --- |

1.

Кандидатите трябва да бъдат граждани на държава — членка на ЕС.

| 2. | Кандидатите трябва да притежават:






  i) | образователна степен, която съответства на завършено висше образование, удостоверена с диплома, когато нормалната продължителност на университетското обучение е четири или повече години; |
| --- | --- | --- |

2.

Кандидатите трябва да притежават:

i)

образователна степен, която съответства на завършено висше образование, удостоверена с диплома, когато нормалната продължителност на университетското обучение е четири или повече години;

| ii) | или образователна степен, която съответства на завършено висше образование, удостоверена с диплома, и подходящ професионален опит от поне една година, когато нормалната продължителност на университетското обучение е поне три години. |
| --- | --- |

ii)

или образователна степен, която съответства на завършено висше образование, удостоверена с диплома, и подходящ професионален опит от поне една година, когато нормалната продължителност на университетското обучение е поне три години.

| 3. | Кандидатите трябва да притежават най-малко 15 години следдипломен професионален опит, натрупан след получаване на квалификациите, както и необходимия опит, посочен в точка 2 по-горе, за предпочитане в област, свързана със задачите на OLAF. Поне 5 години от този професионален опит трябва да са придобити на висша ръководна длъжност (2) и в пряка връзка с област, свързана с настоящата длъжност. |
| --- | --- |

3.

Кандидатите трябва да притежават най-малко 15 години следдипломен професионален опит, натрупан след получаване на квалификациите, както и необходимия опит, посочен в точка 2 по-горе, за предпочитане в област, свързана със задачите на OLAF. Поне 5 години от този професионален опит трябва да са придобити на висша ръководна длъжност (2) и в пряка връзка с област, свързана с настоящата длъжност.

| 4. | Кандидатите трябва да владеят отлично един от официалните езици на Европейския съюз и да владеят на задоволително ниво още един от тези официални езици (3). Комисиите за подбор ще проверят по време на събеседването(ията) дали кандидатите отговарят на изискването за задоволителни познания по друг официален език на ЕС. Това може да включва провеждане на част от събеседването на този друг език. |
| --- | --- |

4.

Кандидатите трябва да владеят отлично един от официалните езици на Европейския съюз и да владеят на задоволително ниво още един от тези официални езици (3). Комисиите за подбор ще проверят по време на събеседването(ията) дали кандидатите отговарят на изискването за задоволителни познания по друг официален език на ЕС. Това може да включва провеждане на част от събеседването на този друг език.

| 5. | Кандидатите трябва да са в състояние да изпълнят изцяло седемгодишния мандат преди достигане на възрастта за пенсиониране, която за срочно наетите служители на Европейския съюз е фиксирана в края на месеца, през който лицето навършва 66 години (вж. член 47 от Условията за работа на другите служители и член 52, буква а) от Правилника за персонала (4)), и която в изключителни случаи може да бъде удължена до 70 години. |
| --- | --- |

5.

Кандидатите трябва да са в състояние да изпълнят изцяло седемгодишния мандат преди достигане на възрастта за пенсиониране, която за срочно наетите служители на Европейския съюз е фиксирана в края на месеца, през който лицето навършва 66 години (вж. член 47 от Условията за работа на другите служители и член 52, буква а) от Правилника за персонала (4)), и която в изключителни случаи може да бъде удължена до 70 години.

Независимост и декларация на интереси

От кандидатите се изисква да декларират, че се ангажират да действат независимо в полза на обществения интерес, както и да декларират всички интереси, които биха могли да се разглеждат като накърняващи независимостта им.

Подбор и условия за работа

Генералният директор ще бъде назначен от Европейската комисия като срочно нает служител след провеждане на процедура за подбор съгласно описаното в документа „Compilation Document on Senior Officials Policy“ (Кратък обзор на политиката по отношение на висшите служители) (5), след като Надзорният съвет на OLAF даде своето положително становище относно процедурата за подбор, проведена от Европейската комисия, и след провеждане на консултации с Европейския парламент и Съвета.

В хода на процедурата за подбор кандидатите, които са поканени на събеседване с Консултативния комитет по назначенията на Европейската комисия, трябва преди събеседването да участват в еднодневна програма, за да бъдат оценени по модела „център за оценяване“ от външни консултанти по наемане на персонал.

По практически съображения и за да може процедурата за подбор да приключи възможно най-бързо, което е в интерес както на кандидатите, така и на институцията, Европейската комисия ще проведе процедурата за подбор единствено на английски и/или френски език. Тя ще гарантира, че не се предоставя неправомерно предимство на кандидатите, чийто майчин език е един от тези два езика.

След приключването на процеса на подбор от Надзорния съвет на OLAF ще бъде поискано да даде становището си относно проведената процедура за подбор. След като получи неговото положително становище, Комисията ще изготви списък с имената на кандидати с подходяща квалификация, които са в състояние да изпълняват длъжността генерален директор на OLAF. Този списък ще бъде предаден на Европейския парламент и на Съвета за консултация. От кандидатите може да бъде поискано да се явят пред компетентната(ите) комисия(и) на Европейския парламент и/или пред Съвета и да отговорят на въпросите, които може да им бъдат зададени по време на тези срещи.

Успешно представилият се кандидат ще бъде назначен от Европейската комисия като срочно нает служител съгласно член 2, буква а) от Условията за работа на другите служители (6). За заплатата и другите условия на работа се прилагат разпоредбите на Условията за работа на другите служители за срочно наетия персонал, който заема позиция, съответстваща на типовата длъжност главен директор със степен AD 15.

На кандидатите се обръща внимание, че съгласно Условията за работа на другите служители всички нови служители трябва да преминат успешно изпитателен срок от девет месеца.

Местоработата е в Брюксел. От избрания кандидат се очаква да встъпи в длъжност през февруари 2018 г.

Равни възможности

Европейският съюз прилага политика на равни възможности. Предвид ниския процент на жените на ръководни функции Европейската комисия би приветствала по-специално кандидатури на жени.

Процедура за кандидатстване

Настоящото обявление за свободна длъжност може да бъде публикувано успоредно с други обявления за свободни постове на висши длъжности. Кандидатите, които желаят да кандидатстват за повече от една длъжност, трябва да подадат отделна кандидатура за всяка от тях. Приканваме Ви да внимавате при кандидатстването и да изберете правилната свободна длъжност. Не е възможно да поискате Вашата кандидатура за дадена свободна длъжност да бъде променена и да важи за друга свободна длъжност.

Преди да подадете кандидатурата си, трябва внимателно да проверите дали отговаряте на всички критерии за допустимост („Изисквания към кандидатите“), по-специално на изискванията относно вида диплома и професионален опит, както и на тези за езиковите умения. Неизпълнението на което и да е от условията за допустимост води до автоматично изключване от процедурата за подбор.

Ако желаете да кандидатствате, трябва да се регистрирате по интернет на следния уебсайт:

https://ec.europa.eu/dgs/human-resources/seniormanagementvacancies/

и да следвате указанията за различните етапи на процедурата.

Необходимо е да имате валиден адрес на електронна поща. Този адрес ще бъде използван за потвърждаване на Вашата регистрация и за поддържане на връзка с Вас на различните етапи от процедурата за подбор. Поради това, моля, уведомявайте Европейската комисия за всяка промяна на своя адрес на електронна поща.

За да попълните своята кандидатура, трябва да заредите автобиографията си във формат PDF и да попълните онлайн мотивационно писмо (максимум 8 000 знака).

След като приключите онлайн регистрацията, ще получите електронно писмо с потвърждение, че Вашата кандидатура е регистрирана. Това електронно писмо съдържа и регистрационен номер, който ще бъде Вашият референтен номер по всички въпроси, свързани с Вашата кандидатура. Когато получите този номер, процесът на регистрация е приключил — това е потвърждение, че въведените данни са регистрирани.

Ако не получите електронно писмо с потвърждение, Вашата кандидатура не е регистрирана!

Обръщаме Ви внимание, че не е възможно да следите развитието на своята кандидатура онлайн. Европейската комисия ще се свърже директно с Вас относно състоянието на Вашата кандидатура.

Ако имате увреждане, което не Ви позволява да се регистрирате онлайн, можете да изпратите своята кандидатура (автобиография и мотивационно писмо) на хартиен носител с препоръчано писмо на следния адрес: European Commission, Directorate-General for Human Resources and Security, Unit for Senior Management and CCA, SC11 8/55, 1049 Brussels, с ясно позоваване на: Vacancy for the function of Director-General OLAF (COM/2017/10373). Датата на пощенското клеймо не може да е по-късна от крайния срок за регистрация. Всяка по-нататъшна кореспонденция между Комисията и Вас ще се осъществява по пощата. В този случай към кандидатурата трябва да приложите удостоверение за увреждането, издадено от съответния компетентен орган. На отделен лист трябва също да посочите специалните условия, които според Вас ще бъдат необходими, за да се улесни участието Ви в подбора.

За повече информация и/или при евентуални технически проблеми, моля, изпратете електронно писмо на адрес HR-SM-vacancies@ec.europa.eu

Краен срок

Крайният срок за регистрация е 27 юли 2017 г. Регистрацията онлайн няма да бъде възможна след 12:00 ч. на обяд брюкселско време на тази дата.

Ваша е отговорността да попълните онлайн регистрацията в срок. Настоятелно Ви съветваме да не изчаквате до последните дни, за да кандидатствате — натоварен интернет трафик или проблем с интернет връзката може да доведе до прекъсване на онлайн регистрацията, преди да сте я завършили, поради което ще се наложи да повторите целия процес отначало. След като срокът за регистрация изтече, няма да имате повече възможност да кандидатствате. Закъснели регистрации няма да бъдат приемани.

Важна информация за кандидатите

На кандидатите се напомня, че работата на комисиите за подбор е поверителна. На кандидатите и на всяко друго лице, действащо от тяхно име, се забранява да осъществяват пряк или непряк контакт с членовете на тези комисии. Всяко искане за информация трябва да бъде отправено до HR-SM-vacancies@ec.europa.eu.

Защита на личните данни

Европейската комисия гарантира, че личните данни на кандидатите се обработват в съответствие с Регламент (ЕО) No 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (7).

---

(1)  Регламент (ЕС, Евратом) No 883/2013 на Европейския парламент и на Съвета от 11 септември 2013 г. относно разследванията, провеждани от Европейската служба за борба с измамите (OLAF), и за отмяна на Регламент (ЕО) No 1073/1999 на Европейския парламент и на Съвета и Регламент (Евратом) No 1074/1999 на Съвета (ОВ L 248, 18.9.2013 г., стр. 1).

(2)  В автобиографиите си кандидатите трябва да посочат поне за тези 5 години, през които са придобили управленски опит на висша ръководна длъжност: 1) наименованието и естеството на заеманите ръководни длъжности, 2) броя подчинени служители, 3) размера на управлявания бюджет, и 4) броя йерархични нива над и под длъжността, която са заемали, както и броя длъжности на еквивалентно ниво.

(3)  http://ec.europa.eu/education/official-languages-eu-0_bg

(4)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:BG:PDF

(5)  http://ec.europa.eu/civil_service/docs/official_policy_en.pdf

(6)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:BG:PDF

(7)  ОВ L 8, 12.1.2001 г., стр. 1.

---